SARL-NUUS SONDAG 28 April 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 

PROJEKTE VIR VOLGENDE JAAR DEUR SARL-PRESIDENT AANGEKONDIG 
BESPREEK NOU VIR DIE SA AMSAT RUIMTESIMPOSIUM 

TOEKENNINGS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


PROJEKTE VIR VOLGENDE JAAR DEUR SARL-PRESIDENT AANGEKONDIG 


In sy rede tydens die jaarlikse dinee gisteraand, het die SARL se President, 
Rassie Erasmus, ZS1YT, gefokus op die jaar wat voorlê. Hy het gesê dat met 
die toekenning van twee lisensies vir voortplantingnavorsing, radioamateurs `n 
belangrike bydrae aan twee fronte kan lewer: om die Suid-Afrikaanse afvaardig- 
ing na die Wêreldradiokonferensie 15 om item 1.4 op die agenda vir `n perma- 
nente sekondêre toekenning op 5 MHz te ondersteun en aan die wêreld te toon 
dat amateurradio die mees opwindende van alle tegniese stokperdjies is. Hy het 
gesê: “Vir die volgende 8 maande het ons twee frekwensies op 5 MHZ om mee te 
eksperimenteer. Ons behoort hierdie geleentheid aan te gryp en aan die wêreld 
te wys wat ons kan bereik. Wat in die besonder aangaande hierdie loodsprojek 
aantreklik is, is dat omtrent elkeen daarin betrokke kan raak deur byv. net te 
luister en Ontvangsrapporte te verskaf of aktief deel te neem deur antennas te 
ontwerp en te bou of selfs `n klein sender te bou. 


Ter voorbereiding vir WRC 15, het die Suid-Afrikaanse Regering `n indus- 
triële voorbereidingsgroep in die lewe geroep waaraan die SARL sal deelneem. 
Hierdie groep gaan die standpunte wat Suid-Afrika teenoor die verskillende 
items op die WRC 15 se agenda moet inneem, onder oë neem. Verder sal 
hierdie groep ook skakel met die SAOG-lande en uiteindelik ook met die Afrika 
Telekommkunikasie-unie. Ons inset kan waardevol wees om ondersteuning by 
WRG 15 te werf. 


Ons het ook `n loodslisensie vir 472 MHz verkry voordat die frekwensie beskik- 
baar kom deur middel van publikasie in die Nasionale Frekwensietabel later 
vanjaar. Daar is nou baie uitdagende geleenthede vir antennaprojekte. 


“Gekoppel aan al hierdie aktiwiteite is daar 'n toenemende belangstelling in dig- 
itale kommunikasie met baie nuwe ontwikkelings in digitale spraak swak sein 
digitale kommunikasie, gespesialiseerde programmatuur en selfoontoepassings 
vir amateurradio, om net `n paar van die interessante gebiede te noem. Tydens 
ons onlangs gehoue strategie-indaba het raadslede verskeie temas onder oë ge- 
neem en besluit dat die tema van die jaar Amateurradio omarm digitaal” sal 
wees. Dit beteken dat gedurende die komende jaar ons sal kyk na watter impak 
die digitale wêreld op amateurradio sal hê en hoe dit die jonger geslag na ons 
stokperdjie kan trek. Dit sal egter nie ons fokus van tradisionele amateurradio, 
wat steeds ons hoofaktiwiteit sal wees, weglei nie, maar slegs 'n verdere dimensie 
sal byvoeg. 


“Ek is seker dat u met my sal saamstem dat die SARL steeds reg laat geskied aan 
sy slagspreuk *Amateurradio die wonderlikste van alle wetenskaplike stokperd- 
jies” is nie. Dit is ons diversiteit wat dit die wonderlikste maak. Moenie agterbly 
nie. Kom aan boord en geniet die SARL-vaart”. 


AJV-BESLUITE 


Die AJV het die finansiële verslag aanvaar, die begroting goedgekeur en 'n 7,5% 
verhoging in ledegelde vir die nuwe finansiële jaar goedgekeur. 


Daar was heelwat bespreking oor die mosies. 

Mosie 1 was geamendeer om in te sluit dat klublede uit minstens 10 SARL-lede 
sal bestaan. Die geamendeerde mosie is aanvaar. 

Mosie 2 is eenparig aanvaar. 

Mosie 3 is aanvaar. In die toekoms sal die Raad net 10 lede hê. 

Mosie d is aanvaar. 


Aangesien net 13 lede vir die Raad voorgestel is, is die volgende lede as Raad- 
slede vir die volgende jaar verklaar: Rassie Erasmus, ZS1YT, Geoff Levey, 
ZSGGRL, Fritz Sutherland ZS6SF, Riaan GreeffZS4PR, Hans van de Groenen- 
daal, ZS6GAKV, Laurie Devereux, ZS5DL, Fred Scheepers, ZS1FCS, Frik Wolf, 
ZS6FZ, Johann Marais, ZS1JM, Gideon Jannasch, ZSAAGJA. 


Na bespreking is besluit om die SARL se kenteken te behou. 
Die gedagte om die SARL se nuusbulletin na midweek te verskuif, het gemengde 
gevoelens uitgelok. Tans word geen verandering beoog nie. 


Johann Marais, ZS1JM, het die vergadering op datum gebring aangaande die 
status van die Antennaverdedigingsprojek. Sy voorlegging sal gedurende hierdie 
week op die SARL se webwerf beskikbaar gestel word. 


ZSGAKV het die vergadering opgedateer aangaande die 5 MHz en 472 kHz pro- 
jekte. Volledige besonderhede sal vanaf 1 Mei op www.amateurradio.org.za/propresearch.htm 
beskikbaar wees, of klik op die verbinding op www.sarl.org.za. 


JAARVERSLAG NOU OP DIE WEB BESKIKBAAR 


Die jaarverslag wat gister aan die AJV voorgelê is en waarin baie van die 
hoogtepunte van die afgelope jaar beklemtoon is, is nou op www.sarl.org.za 
beskikbaar en kan, met die volg van die rigtingwysers op die tuisblad, afgelaai 
word. 


BESPREEK NOU VIR DIE SA AMSAT RUIMTESIMPOSIUM 


Die volgende belangrike datum op die amateurradiokalender is SA AMSAT se 
Ruimtesimposium wat op Saterdag 18 Mei in Pretoria in die Innovation Hub 
gehou sal word. volledige besonderhede, die program en besprekingsvorms is 
beskikbaar by www.amsatsa.org.za. 


Volg die fassinerende verhaal van Suid-Afrika se DynaCube satelliet gebou deur 
leerlingingenieurs van Denel Dynamics. Sien `n demonstrasie van SA AMSAT 
se Cubesat KLETSkous en leer meer oor hoe om 'n ontvanger vir die GPUT 
ZACGUBE 20 meter baken te bou. Bespreek nog hierdie week en trek voordeel 
van die vroeë voëltjie” lae tarief. 


TOEKENNINGS 
Tydens die jaarlikse toekenningseremonie is die volgende toekennings gedoen: 
SARL-Vererings. 


Lewenslange erelidmaatskap - die SARL se hoogste eer aan: Karl Heinz Canitz, 
ZS1IKC. 


Willie Wilson Goue Wapen Vir die amateur wat uitnemende en verdienstelike 
diens aan die Liga gelewer het, aan: David Reece, ZS1DFR. 


Jack 'Twine Verdienstelikheidstoekenning. Hierdie toekenning erken kwaliteite 
soos onselfsugtigheid, skoon bedryfsprosedures en 'n werklike belangstelling in 
amateurradio en sy sake. Hierdie geëerde toekenning word deur die Raad aan 
amateurs gedoen op aanbeveling van hulle mede-amateurs. Die ontvangers is: 
Pieter de Jager, ZS1SD Nasri Gasant, ZSINAZ Pierre Holtzhausen, ZS6PJH 
Tan Pope, ZS1SX Johan Sevenster, ZS1A Alexander Smith, ZS1L Dirk van der 
Berg, ZS1VDB Jan van der Vyver, ZS1VDV Pierre van Deventer, ZS6A Paul van 
Spronsen, ZS1V Johan van Vuuren, ZS6JVV Gerhard Coetzee, ZS3TG Maurice 
Drinkwater, ZS1ACH Johan van Aarde, ZS?21. 


Die President se Toekenning aan: Graham Griggs, ZS2ABK. 
Tegnologietoekennings. 


Tcom Uitstekendheids, die “prima-” toekenning van die SARL aan: Frik Wolf, 
ZS6FZ. 


SARL HF Kompetisietoekennings. 


Stil Sleutels Herinneringstoekenning, ESB. Vir die hoogste telling in die jaarlikse 
HEF Foonkompetisie aan: Hans Kappetijn, ZSOKR. 


Stil Sleutels Herinneringstoekenning, GG. Vir die hoogste telling in die jaarlikse 
HF GG kompetisie aan: Roger Jones, ZS6RJ. 


Joseph White Trofee. Vir die hoogste telling op enige enkele band in die jaarlikse 
HF Foonkompetisie aan: Pierre van Deventer, ZS6A. 


ZSABS Digital Trofee. Vir die hoogste telling op enige enkele band in die jaar- 
likse HF Digitale kompetisie aan. Rohan Schreuder, ZS6RJS. 


Fred Mills Trofee. Vir die hoogste telling in die jaarlikse HF Foon/GG- 
kompetisie en wat nooit tevore `n trofee in `n SARL HF kompetisie gewen het 
nie, aan: Mitchell Mynhardt, ZSGYH. 


Anon Trofee. Vir die amateur wat die hoogste telling op enige enkele band 
tydens die jaarlikse HF en GG kompetisie behaal aan: Pierre van Deventer, 
ZSGA. 


HOS Trog (Hoogste Bedryfstelling) Vir die amateur wat die hoogste totale 
telling aanteken in beide jaarlikse HF kompetisies aan: Pierre van Deventer, 
ZSGA. 


Die klub/takdeelnametrofee. Vir die klub of tak wat die hoogste totale telling 
aanteken in beide jaarlikse HF Foon- en GG-kompetisies aan: Die Oos-Rand 
Radioklub. 


Die SARL Digitale Trofee. Vir die amateur wat die hoogste telling aanteken in 
die jaarlikse HF' digitale kompetisie aan: Noel Hammond, ZR6DX. 


Die SARL 80 m Klubkompetisietrofee. Vir die amateurradioklub wat die hoog- 
ste telling aanteken in die ses SARL 80 m klubkompetisies aan: Wes-Rand 
ARK. 


Bedryfstoekennings. 


Arthur Hemsley 2 meter Trofee. Vir die radioamateur se individuele prestasies 
met uitsendings in die 2 meter amateurband deur buitengewone sukses op AMA 
of modusse soos troposferiese voortplanting. Dit is nie vir langste afstand bereik 
nie, maar eerder vir deursetting om iets spesiaal op 2 m te bereik, aan: Andre 
van Deventer, ZS2BK. 


Barney Joel Trofee. Vir enige lid van die SARL vir beste prestasie met mobiele 
werking gedurende die jaar, ook vir prestasie deur `n individu met kommunikasie 
tydens `n tydren of publieke byeenkoms, aan: Douw Kruger, ZS1DGK. 


Bert Buckley Ses meter Trofee. Vir enige radioamateur vir sy/haar individuele 
prestasie met uitsendings in die 6 m band, nie vir langste afstand gewerk nie, 
maar vir hoogstaande werk of aktiwiteit op 6 m, aan: Allan Saul, ZS1LS. 


Radio ZS 2 m Wisseltrofee. Vir die amateur wat die langste afstand op die 2 
meter band gedurende die bereik het, gesamentlik aan: Dick Coates, ZS6BUN, 
en Nasri Gasant, ZSINAZ. 


Radio Z$ 'Toekennibgs. 


Gary Immelman RA Erfenis Wisseltrofee. Vir die beste artikel van historiese 
aard oor 'n gebeurtenis van meer as 5 jaar in die verlede of oor `n interessante 
persoonlikheid wat `n belangrike rol in die ontwikkeling van amateurradio in die 
verlede vervul het, aan: Colin Ewels ex ZS?IL (1952), ZS6GATV (1953/6), ZSSAE 
(1956/8), ZS7L (1959 - 1964), ZS9H (1965), A2CAH (1966 1978) en 7P&BJ 
(1979 1983), vir sy artikel: “T salute all radio amateurs” in Maart/April 2012 
Radio ZS. 


J] Pienaar Trofee. Deur die redakteur van Radio ZS toegeken vir die beste 
artikel wat die afgelope jaar in Radio ZS gepubliseer is, aan: Pierre Tromp, 
ZS1HF/ZSSM, vir: “A Radio Amateur on Marion Island” Mei/Junie 2012 Radio 
ZS. 


Radio ZS-Skild. Deur die redakteur van Radio 7ZS toegeken aan `n SARL- 
geaffilieerde klub of lid wat gedurende die jaar Radio 7ZS die beste ondersteun 
het, aan Victor P du Preez, ZS6EA, vir sy reeks “Amateur Radio - the most 
versatile hobby on earth”. 


Hamnetskild. Die Hamnetskild beloon 'n individu of `n groep vir uitmuntende 
diens gelewer op `n spesifieke gebied aan die gemeenskap, die outoriteite of aan 
Hamnet in die besonder. Dit sluit in samewerking met rampbestuurorganisasies 
en die entoesiastiese voorsiening van noodkommunikasie. Die toekenning van 
die skild word deur die Nasionale Direkteur van Hamnet gedoen normaalweg 
gebaseer op aanbevelings van die Provinsiale direkteurs en gaan aan: Hampie 
Findt, ZSGHJF. 


RA E-toekennings. Arland Ussher Gold Pen toekenning vir die hoogste punte 
behaal in die twee RAF s. Klas A, aan: ES van der Berg, ZS6LWK, en GP 
Castleman, ZS6GGPGC. Klas B, aan WC Botha. ZUGWC. 


KOMPETISIENUUS 


Die ZS3 Naelloop is `n prettige aktiwiteit om kontakte tussen radioamateurs in 
die Noord-Kaap en radioamateurs in Suider-Afrikaanse lande te bevorder. Die 
naelloop is op die lug op Sondag 5 Mei vanaf 14:00 tot 15:00 UTC of 16:00 tot 
17:00 SAT. Dit is `n foon- en GG-kompetisie op die 40 meter band. `n R$- of 
RST-verslag en provinsiale- of landsafkorting word uitgeruil. 


ZS3-stasies kry 1 punt vir kontakte met stasies in Z$3 en 2 punte vir kontakte 
met stasies in ander 7ZS-roepgebiede of Suider-Afrikaanse lande. Alle ander 
stasies kry 2 punte vir 'n kontak met `n stasie in Z$S3 en 1 punt vir 'n kontak met 
'n stasie in hul eie of ander ZS-roepgebiede (uitgesluit ZS3) of Suider-Afrikaanse 
lande. Kontak met die Noord-Kaap ARK, ZS3NGC, Namakwaland Aero Sport 
Association, ZS3FLY, of die Kalahari Karoo ARK, ZS3ARK, tel 5 punte elk. 
Slegs een kontak per stasie word toegelaat. 


Logstate moet teen 13 Mei ingedien word en per e-pos aan zs3nc@asl.net gestuur 
word. `n Sertifikaat sal toegeken word aan die 1ste, 2de en 3de plekke in die 
kompetisie. 


Pretoria, ZS6PTA VLOOIMARK 


Die Pretoria Amateurradioklub hou op Woensdag 1 Mei 2013 hul wintersnuffel- 
mark by hul gebruiklike plek in Silverton, Pretoria. Die begintyd is 08:00. Almal 
is welkom en indien u meer inligting benodig of `n tafel wil bespreek, kontak 
asb vir Almer, ZS6LDP, by 083 938 8955. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak gematig 
gaan wees. Ou Sonvlek 1 713 het weer na die aarde geroteer en is herdoop as 
Sonvlek 1 731. Hy het alreeds `n lae vlak C-klas fakkel opgelewer. Die ander 
sigbare sonvlekke is tans stabiel. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 67. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl 15 m net `n kortkop agter behoort te wees. Goeie 
10 m openinge gaan van tyd tot tyd oor daglig paaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE Van vandag Besprekings oop vir SA AMSAT 
se jaarlikse ruimtesimposium in Pretoria op Saterdag 18 Mei 2012 by die 
Innovation Hub, besoek www.amsatsa.org.za. 21 April - ARRL Rookie 
Roundup. 20 Apri-20 Mei Herdenkingstasie PB33B@ op die lug, besoek 
pa7da.jouwweb.nl/pb33g vir meer inligting. 23 April Laaste dag om vir die 
SARL se middagete en jaarlikse dinee op 17 April te bespreestaan 26-27 April 

SARL Nasionale Konvensie, registreer nou, besonderhede verkrygbaar van 
on www.sarl.org.za. 1 Mei ZS6PTA snuffelmark beginnende om 08:00. 5 
Mei ZS3 Naelloop 14:00 tot 15:00 UTC. 13 Mei Logstate vir 7S3 naellop 
moet in wees na zs3nc@agsl.net. 15/16 Junie Eerste naweek van die Interna- 
sionale Museumnaweke se geleentheidsnaweke, registreer jou museumsatasie 
by www.ukradioamateur.co.uk/imw. 22/23 Junie 'Tweede naweek van die 
Internasionale Museumnaweke se geleentheidsnaweke. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 025 en 17 570 kHz en ook 'n podcast deur ZS6RO. Vir oudiostrome 
en Echolink deur ZS6FCS, besoek www.sarl.org.za, klik op “Amateur Radio 'To- 
day”, gaan na die groen kolom en klik op 'Listen on the web'. `n Heruitsending 
vind op Maandae om 16:30 UTC op 3 230 kHz plaas. Ontvangsrapporte, kom- 
mentaar en voorstelle sal waardeer word. Stuur e-pos aan artoday@sarl.org.za. 


Die uitsendings op die nie-amateurfrekwensies word gedoen op senders wat deur 
Sentech beskikbaar gestel word. 


U het geluister na `n nuusbulletin van die Suid-Afrikaanse Radioliga wat deur 
George Honiball, ZS6NE, saamgestel en geredigeer is. 


Dankie dat u geluister het, 73. 
/EX 


